**MEXIC**Mexic este cea mai nordica tara din America Latina, marginita la nord de Statele Unite ale Americii si la sud de Belize si Guatemala.

Statele Unite Mexicane sunt alcatuite din 31 de state (estados) si un district federal, fiecare dintre ele avand constitutia si legislativul propriu. În districtul federal se afla **capitala Mexicului, Ciudad de Mexico**, cel mai mare oras, cu peste 19 milioane de locuitori. Alte orase cu peste un milion de locuitori sunt Guadalajara, Monterrey, Toluca, Puebla, Tijuana, Ciudad Juárez, León şi Torreón.

**Limba oficiala**: spaniola.

**Moneda oficiala**: peso; 1 EUR echivalent cu aproximativ 18 MXN; se recomanda folosirea USD (in hoteluri se pot plati max 300 USD cash) si cardurilor de credit la plati si bancomate.

**Turismul - principalele atractii turistice:**
Mexicul este renumit pentru plajele sale fantastice si pentru ruinele si piramidele mayase si aztece. Cu o cultura mai veche de 3000 de ani, aceasta tara are mult mai multe de oferit, fiind si motivul pentru care este a zecea destinatie in lista preferintelor turistilor din intreaga lume, atunci cand vine vorba despre petrecerea vacantei. Se spune ca aici au trait cel putin 12 civilizatii diferite pre-columbiene, care au cunoscut marirea si apoi decaderea, de la care arheologii descopera in fiecare an noi si noi situri istorice.
Cele mai bune locatii in care poti invata despre istoria acestei tari sunt Muzeul de Antropologie si Muzeul de istorie, aflate in capitala Ciudad de Mexico.

Dintre marturiile civilizatiei mayase enumeram:
**Complexele de la Palenque**, una dintre minunile Mexicului, un oras antic aflat langa raul Usumacinta, in statul mexican Chiapas, din Peninsula Yucatan, cu o pozitie superba in jungla; contine unele dintre cele mai frumoase dovezi de arhitectura, sculpturi si basoreliefuri pe care le-a creat aceasta civilizatie.
**Copan**, oras situat la granita cu Guatemala, sit arheologic al civilizatiei.
**Uxmal**, situat in regiunea Puuc, din Peninsula Yucatan, desemnat patrimoniu UNESCO, cunoscut pentru Piramida Magicianului.
**Piramida Kukulkan**, de asemenea cunoscuta ca **El Castillo** sau **Templul lui Kukulkan,** se afla in centrul sitului arheologic Chichen Itza din Yucatan; piramida este un templu in onoarea zeului sarpe cu pene, de origine toltec; acesta este unul dintre cele mai cunoscute monumente mexicane precolumbiene, care a fost construit in secolul al XII-lea d.Hr.
**Tulum**, o localitate situata in Peninsula Yucatan, renumita pentru ruinele maya, dar si pentru ca este presarata cu magazine de suveniruri, restaurante si mici baruri, cu plaje frumoase și izolate, unde se gasesc de inchiriat cabanas (casute din tulpini de copac), locuri de intalnire pentru comunitati hippie ori practicanti entuziasti ai Cultului Soarelui; nu departe de Tulum se afla si pesteri subterane inundate (cenote), care atrag multi scufundatori.
 **Zone turistice:

Mexico City** - dintre obiectivele turistice cele mai cunoscute sunt: Parcul Central Almeda, Vechea Scoala San Ildenfonso, Palatul Contesei Santa Maria de Valparaiso, Catedrala Metropolitana, Palatul Bellas Artes, Palatul Inchizitiei secolul al XVII-lea, Palatul National, Castelul Chapultepec, rezidenta Imparatului Maximiliano si mai tarziu cea a presedintelui Porfirio Diaz, Muzeul National de Antropologie, Muzeul National de Istorie, Parcul zoologic din Chapultepec, Piata Hidalgo, Capela de la Conchita, Gradina Frida Kahlo, Capela Iglezia de San Jacinto din secolul al XVI-lea.
In apropiere de Mexico City se afla orasul Xochimilco, unde se gasesc de asemenea numeroase atractii turistice, precum: Manastirea franciscana San Bernardino (ce dateaza din 1535), turul lacului cu salupa.

**Acapulco** - oras-port la Oceanul Pacific, foarte apreciat atat de turistii straini, cat si de cei mexicani, in mod special pentru plajele splendide pe care se pot practica diferite sporturi nautice. Dintre obiectivele turistice cele mai insemnate: Stanca La Quebrada, faleza, centrul orasului, catedrala, Institutul Cultural al Armatei, Centrul de Afaceri, Teatrul Juan Luis de Alarcon, Parcul Papagayo cu facilitati sportive, Parcul Cici, Parcul National El Veladero, un loc ideal pentru plimbari si campinguri, Laguna Tres Palos, pentru vanatoare si pescuit, laguna Coyuca.
În apropiere de Acapulco, la 5 km catre est, se afla orasul La Sabana, unde se pot vedea ruine arheologice ale culturii Maya.

**Cancun** - situata pe coasta Peninsulei Yucatan, scaldata de apele Marii Caraibelor, in partea de sud-est a Mexicului, o statiune tanara, a carei dezvoltare turistica a inceput in ultimii ani. Plajele din Cancun, toate cu nisip alb si fin, sunt cea mai importanta atractie turistica a statiunii dar important de mentionat sunt si siturile cu vestigii din timpul civilizaţiei Maya pe Mayan Riviera şi Grand Costa Maya: Coba, Muyil, Kohunlich, Kinichna, Dzibanche, Oxtankah, Tulum, Chacchoben.
Insula Muierii, o insula mica (7 km lungime şi 1 km latime), in apropiere de Cancun, ofera plaje superbe, o laguna, un recif de corali si alte frumuseti naturale, cat si numeroase restaurante, cafenele si buticuri.

**Riviera Maya** - situata de-a lungul liniei de coasta, in Peninsula Yucatan, la Marea Caraibelor, in partea de sud-est a Mexicului, este o zona luxoasa, cu statiuni all inclusive. In regiune se afla situri arheologice importante, precum Tulum, Xcaret sau Xel-Ha.

**Playa Del Carmen**- in Peninsula Yucatan, la Marea Caraibelor, in partea de sud-est a Mexicului; plaja si activitatile legate de ea sunt principalele atuuri turistice ale statiunii. Nisipul fin, marea cristalina, inotul, scufundarile, explorarea Insulei Muierii, sunt tot atatea motive pentru a petrece un sejur relaxant aici, dar si vizite in imprejurimi: ruinele de la Tulum, Coba sau Chichen Itza, lagunele de la Xcaret si Xel Ha, reciful Cozumel.

Pe langa plajele absolut fantastice, Mexicul este impanzit de munti si vulcani. In tara exista cateva lanturi muntoase vestite, precum Sierra Madre Oriental, Sierra Madre Occidental si Sierra Madre del Sur. De asemenea, in zonele muntoase, veti gasi si piscine si izvoare cu apa termala. Doua locatii cu adevarat speciale sunt Parcul National Los Azufres, aflat in Michoacán, si Lacul Chapala, din Jalisco.

Mancarea Mexicana e renumita in intreaga lume, dar ofertele sunt mult mai variate decat tacos, fajitas, burritos, ardei iuti, fasole si rosii. De fapt, porumbul este baza majoritatii mancarurilor spaniole. Oamenii de aici au facut de secole, tortilla din porumb, pentru care au folosit soiuri cultivate in tara. Vei gasi insa si alte platouri excelente cu legume, fructe de mare si carne.

Cel mai popular stil muzical al mexicanilor se regaseste in cantecele interpretate de *mariachi*. Cu siguranta, daca faceti o plimbare pe faleza veti auzi sunete minunate care provin de la un grup de cantareti din partea locului, ce interpreteaza cantece la alamuri, intr-un stil cunoscut drept ‘banda’. Alte stiluri populare includ cantece traditionale interpretate la tobe, reprezentatii de dans, voce si chitara acustica, prestate in restaurantele locale.
 **Clima**: in nord, temperaturile sunt mai reci in lunile de iarna, in vreme ce in sud se mentin constante pe tot parcursul anului, intre 24 si 28 grade C, dar variaza in functie de altitudine.
Marile orase din Mexic care sunt situate in Valea Mexic sau in vaile adiacente, cu altitudini de peste 2000 m, au un climat temperat tot timpul anului, cu medii anuale intre 16 si 18 grade C si temperaturi scazute in timpul noptii.
In nord exista regiuni cu climat uscat si cu precipitatii sporadice.

**In Cancun (SE)**vremea este calda si insorita aproape tot anul, insa sunt 2 sezoane: unul mai cald si unul mai racoros si mai ploios, zona nefiind ocolita nici de uragane. Cele mai mari temperaturi (si in zona Rivierei Maya) sunt in perioada mai-august: pornesc de la 33 grade C si urca, chiar depasesc **38-39 de grade C**, iar umiditatea este mare (peste 85%). Cea mai racoroasa perioada este in ianuarie-februarie, cu 17-18 grade C noaptea si maxime de 27-28 grade C ziua. Temperatura apei Marii Caraibelor este de 23-25 de grade C in aceasta perioada. De asemenea, aceasta perioada mai rece poate fi afectata de ploi si chiar de furtuni (mai frecvente dimineata si seara), insa sunt trecatoare, iar umiditatea nu este foarte mare (sezonul oficial al uraganelor in zona Cancun este in perioada cuprinsa intre iunie si octombrie). **Perioada decembrie-aprilie este cea mai buna pentru turism**, in aceasta zona.
**Sanatate:** se recomanda vaccin impotriva febrei galbene.
**Imbracaminte:** se recomanda imbracaminte lejera, ochelari de soare si protectie solara; unele hoteluri de lux impun tinuta formala la cina.

**Excursii optionale:
Zona Cancun

Chichen Itza -**se viziteaza unul dintre cele mai impresionante temple Mayas si Toltec; Templul Kukulkan, observatorul "El Caracol"; inclus dejun; Tarif: cca. 88 USD

**Insula Contoy -**paradisul pasarilor; se pot face fotografii, snorkeling, baie; inclus bauturi si dejun; Tarif: cca. 95 USD

**Coba/Tulum** - se viziteaza 2 orase Mayase foarte diferite - Coba cu piramida imensa Nohoch Mul si spectaculosul Tulum aflat pe coasta caraibelor; inclus dejun; Tarif: cca. 78 USD

**Tulum/Xel Ha -** o combinatie ideala intre cultura si natura, ruine si snorkeling, toate intr-o zi. Tarif: cca. 119 USD

**Mini excursie Yucatan** - 2 zile/1 noapte - se viziteaza Chichen Itza, Uxmal si orasul colonial Merida. Tarif: cca. 210 USD

**Insula Muierii** - plimbare cu catamaran sau nava ce ajunge la Insula Muierii; tur de insula cu masinute de golf (tarif suplimentar), vizitarea orasului principal de pe insula si plaja si baie la Playa de Coco; se poate face si snorkeling. Tarif: cca. 89 USD

**Zona Playa del Carmen / Riviera Maya

U-boat Atlantis** - in afara de snorkeling si scufundari puteti sa intrati in lumea fascinanta a apelor din Caraibe si cu submarinul U-boat Atlantis, care te duce intr-o lume plina de viata si de culori!
Si tot in aceasta excursie puteti face o plimbare in centrul orasului Cozumel!. Tarif: cca. 145 USD

**Insula Muierii** - plimbare cu catamaran sau nava ce ajunge la Insula Muierii; tur de insula cu masinute de golf (tarif suplimentar), vizitarea orasului principal de pe insula si plaja si baie la Playa de Coco; se poate face si snorkeling. Tarif: cca. 89 USD

**Jeep Safari Sian Ka'an** - jeep safari in rezervatia biosferei Sian Ka'an (situl Patrimoniului Mondial UNESCO) unde veti descoperi printr-o plimbare cu barca bogatia din lumea animalelor. Timp pentru inot si snorkeling. Inclus: masina de teren, echipament de snorkeling si pranz. Tarif: cca. 179 USD.

**Nohoch** - cu un Mercedes se merge in jungla la ferma San Felipe, unde traieste o mica familie de mayasi. De acolo se face acces la intrarea intr-un sistem fascinant de pesteri, care poate fi observat prin snorkeling cu lanterne. Dupa pranz, se face un tur cu bicicletele montane si o plimbare cu telecabina. Iar la final se asista la o ceremonie Maya.
Inclus echipament de snorkeling si pranz. Tarif: cca. 119 USD

**Ceremonie Mayasa** - o seara magica mayasa - o seara de neuitat la o familie mayasa in comuna "Dos Palmas", care traiesc in jungla, departe de tehnologia civilizatiei moderne: ceremonie Mayasa, baie de aburi Maya, baie Cenote si cina tipic mayasa. Tarif: cca. 89 USD

**Coba/Maya** - o combinatie intre cultura si distractie: vizitarea ruinelor din orasul mayas Coba, o plimbare prin jungla si mers cu canoe printr-o laguna. Inclus pranz. Tarif cca. 119 USD

**Plimbare cu catamaran de lux** - croaziera cu catamaran de-a lungul coastei  Rivierei Maya; oprire la al doilea cel mai mare recif de corali din lume, unde se poate face snorkeling; inapoi la bordul vasului veti degusta homar, un bufet delicios cu specialitati mexicane si bauturi tropicale. Tarif cca. 109 USD

**Informatii utile:**- Mexicul este impartit in 3 zone de timp: Pacific - diferenta de fus orar GMT -9h; highlands (zona muntoasa    centrala si de V – GMT -8h si Mesoamerica (zona de S, E si centru; inclusive Peninsula Yukatan) GMT -7h
- cetatenii romani nu au nevoie de viza pentru o perioada de maximum 180 de zile, in scop turistic
- se percepe taxa guvernamentala de 70 dolari/pers/sejur la iesirea din tara + taxa hoteliere 1 euro/pers/zi care sa va plati la receptie.